**ΨΗΦΙΑΚΟ ΣΧΟΛΕΙΟ**

Το Ψηφιακό Σχολείο είναι βασικό συστατικό του οράματος του Νέου Σχολείου.

 H χρήση των Νέων Τεχνολογιών γίνεται ο καταλύτης για την αλλαγή:

 α) του περιεχομένου των Προγραμμάτων Σπουδών και της σχολικής γνώσης

 β) της διδασκαλίας και της μάθησης

γ) της σχέσης εκπαιδευτικών και μαθητών

δ) της σχέσης γονιών και σχολείου.

Κύριοι στόχοι του ψηφιακού σχολείου είναι: η αξιοποίηση των ΤΠΕ στην εκπαιδευτική διαδικασία - η ανάπτυξη/ και η συγκέντρωση υπάρχοντος ψηφιακού εκπαιδευτικού υλικού -η ανάπτυξη ψηφιακής εκπαιδευτικής πλατφόρμας - η ανάπτυξη ψηφιακού αποθετηρίου μαθησιακών αντικειμένων - η εποικοδομητική χρήση της δικτυακής και τεχνολογικής υποδομής των σχολείων - η δημιουργία ψηφιακής κουλτούρας

 Η δημιουργία του ψηφιακού σχολείου αποτελεί υψηλή προτεραιότητα για να ανακτήσει το ελληνικό σχολείο την ανταγωνιστικότητά του στον ευρωπαϊκό χώρο. Η βασική πρόκληση που καλείται αυτό να αντιμετωπίσει σήμερα είναι η ουσιαστική ενσωμάτωση των νέων τεχνολογιών στη διδασκαλία όλων των μαθημάτων αλλά και στη σχολική ζωή ευρύτερα.